
ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА
от
ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Определяне представител и начин на гласуване на предложените   на въпроси в дневния ред на насроченото за 19.03.2026 г. Общо събрание на акционерите на „Индустриален логистичен парк – Бургас“ АД 

УВАЖАЕМИ ОБЩИНСКИ СЪВЕТНИЦИ, 
В Община Бургас е депозирана покана за свикване на общо събрание „Индустриален и логистичен парк – Бургас“ АД, с проект за дневен ред и решения и мотиви за вземането им.
Първото решение е свързано с одобряване решение на Съвета на директорите на дружеството за извършване на продажба чрез електронен търг на Електронната платформа за продажба на имот по реда на Наредбата за електронната платформа за продажба на имоти-частна държавна собственост, и на имоти - собственост на търговски дружества с повече от 50 на сто държавно участие в капитала или на търговски дружества, чиито дялове или акции са собственост на търговско дружество  с повече от 50 на сто държавно участие в капитала на Поземлен имот с идентификатор 07079.605.820. 
В дружеството е постъпило инвестиционно намерение, от „Хидробенон“ ООД, което проявява интерес от закупуване на имот от около 9-10 дка за „Разширение на производствения капацитет чрез изграждане на индустриален терминал и съоръжение за суровинно обезпечаване на съществуващо предприятие“. 
Инвеститорът планира да изгради железопътен индустриален терминал и съоръжения за суровинно обезпечаване на съществуващо предприятие на опаковки от хартия и картон и складова база за към него.
Целта на инвестицията е чрез изграждане на железопътен индустриален терминали и съоръжения, да се осигури непрекъсваемост на производствения процес, намаляване на автомобилния транспорт и свързаните с него екологични  последици. 
Намерението е след завършване и пускане на пълния капацитет новоназначения персонал целогодишно да достигне минимум 15 души. 
Заявената инвестиция е в размер на 2 815 00,00 (два милиона осемстотин и петнадесет) евро.   
Предложените минимални изисквания за участие в търга кореспондират с инвестиционните намерения по отношение заявените работни места и инвестиции.  
При вземане на решение за извършване на разпоредителни сделки, предвид  постъпилото инвестиционно намерение, следва да се прецени каква е тяхната балансова стойност, в контекста на разпоредбите на чл. 25, т.6., и чл.26, ал.2, т.1, от ППЗПП, според които, когато балансовата стойност на актива надхвърля 5% от общата балансова стойност на дълготрайните активи за предходната година, то решението за разпоредителни сделки с имота е в компетенцията на общото събрание на акционерите, а Съветът на директорите взема решения за разпоредителни сделки с дълготрайни активи и за учредяване на вещни права върху недвижими имоти, стойността на които надхвърля по-ниската стойност от 500 хил. лв. или 5 на сто от балансовата стойност на дълготрайните активи към 31 декември на предходната година, които влизат в сила след одобрението им от общото събрание на акционерите.
Към 31.12.2024г. балансовата стойност на дълготрайните материални активи на „Индустриален и логистичен парк – Бургас“ е в размер на 15 952 хил. лева. /8 156 хил./ евро.
Поземлен имот 07079.605.820 е с балансова стойност 205 822.08 € /двеста и пет осемстотин двадесет и две и 0.08/евро или 405 553,00  лева. 
 Следователно за имота, предмет на търга е налице изискването на чл.26, ал.2, т.1 от ППЗПП и решението на СД следва да бъде одобрено от общото събрание на акционерите. Решението следва да бъде одобрено от  Общински съвет Бургас и на основание чл.20, ал.4 от Устава на дружеството.
Второто решение е свързано с  изменение и допълнение на Правилата, за краткосрочно (до една година) отдаване под наем и ползване на търговски площи, части от обекти, когато не са самостоятелни обекти или обособени части от инфраструктурата на Индустриален и логистичен парк-Бургас АД, като същите се актуализират, съгласно извършена пазарна оценка. 
 Предвид изложеното, на основание чл.21, ал.1, т.8 и т.9 от Закона за местното самоуправление и местната администрация, във връзка с чл.10 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас и изискването на чл. 20, ал.1, т.12 и ал.4 от Устава на Индустриален и логистичен парк – Бургас, чл.26, ал.2, т.1 и чл.30, ал.1, т.8 от Правилника за прилагане на Закона за публичните предприятия предлагам, Общински съвет – Бургас да вземе следните:

Р Е Ш Е Н И Я:

I. Определя ……………………………………… за представител на Община Бургас в общото събрание на акционерите на „Индустриален и логистичен парк – Бургас“ АД, насрочено за 19.03.2026 г. от 14:00 часа, а при липса на кворум на 03.04.2026 г. в сградата на Община Бургас, на ул. “Александровска“ № 26, зала 1.
II. Оправомощава представителя в общото събрание на „Индустриален и логистичен парк – Бургас“ АД да гласува „ЗА“ по всички въпроси от дневния ред, както  следва:  

По т.1. от дневния ред:  
 

На основание чл.26, ал.2, т.1 от Правилника за прилагане на закона за публичните предприятия, одобрява решенията на Съвета на директорите на дружеството за извършване на продажби чрез електронен търг на Електронната платформа за продажба на имоти по реда на Наредбата за електронната платформа за продажба на имоти-частна държавна собственост, и на имоти -собственост на търговски дружества с повече от 50 на сто държавно участие в капитала или на търговски дружества, чиито дялове или акции са собственост на търговско дружество  с повече от 50 на сто държавно участие в капитала на Поземлен имот с идентификатор 07079.605.820  по кадастралната карта и кадастралните регистри, одобрени със Заповед № РД-18-9/30.01.2009 г. на Изпълнителния директор на Агенция по геодезия, картография и кадастър, адрес на поземления имот: гр. Бургас, Север-на промишлена зона, площ 8 984 кв. метра, трайно предназначение на територията: урбанизирана, начин на трайно ползване: за друг вид производствен складов обект, предишен идентификатор 07079.605.427, номер по предходен план 427, квартал 42, парцел XXIII; съседи на имота: 07079.605.421, 07079.605.498, 07079.605.434, 07079.605.819, 07079.605.439, 07079.605.440, съгласно скица № 15-1024938-20.06.2025 г. 

1. Начална тръжна цена  е  472 840,00 (четиристотин седемдесет и две хиляди осемстотин и четиридесет) евро, без ДДС 
 2. Срок за реализация и въвеждане в експлоатация на инвестицията – не по-дълъг от  24  /двадесет и четири/ месеца от датата на сключване на окончателния договор.
 3. Брой осигурени работни места след изграждане на обекта в имота, предмет на про-дажба – не по- малко от 15 души, които да бъдат поддържани за срок не по-кратък от 5 годи-ни.
4. Размер на инвестицията - не по-малко от 2 815 00,00 (два милиона осемстотин и петнадесет) евро. – „ЗА“   

 По т. 2 от дневния ред: 
Изменя Правила за краткосрочното отдаване под наем и ползването на търговски площи, части от обекти, когато не са самостоятелни обекти или обособени части от инфраструктурата на „Индустриален и логистичен парк-Бургас АД, приети с Решение на ОС от 15.10.2024г. в частта на Приложение 1 към чл.4: „Цени за ползване на търговски площи, части от обекти, когато не са самостоятелни обекти или обособени части от инфраструктурата на „Индустриален и логистичен парк-Бургас АД“, както следва:  

 – „ЗА“

	3. Разни- Съобразно интересите на Община Бургас

Приложения: Покана №70-00-1573 от 16.02.2026 г. 





ДИМИТЪР НИКОЛОВ
Кмет на Община Бургас

 I  АДМИНИСТРАТИВНА СГРАДА 

07079.605.679

НАЕМ ЧАС НАЕМ ДЕН  НАЕМ МЕСЕЦ

1.1 Рекреация - 206.38 м

2

33.00 €                   133.00 €                716.00 €               

1.2 Заседателна зала 2 етаж - 34.74 м

2

23.00 €                   118.00 €                639.00 €               

1.3 Конферентна зала - 63.50 м

2

31.00 €                   118.00 €               

1.4 Спортна площадка 30/18.3м с ограда -4 м 15.00 €                  

II. РЕКЛАМЕН ЕЛЕМЕНТ – ПИЗА 

НАЕМ ЧАС НАЕМ ДЕН  НАЕМ МЕСЕЦ

Билборд съоръжение 4х3 метална 

конструкцияс височина на крак 2.30метра -

едностранно

199.00 €               

Билборд съоръжение 4х3 метална 

конструкцияс височина на крак 2.30метра -

двустранно

310.00 €               

